दरअसल पूरा मामला ये है कि प्राप्त जानकारी के अनुसार गाड़ी को साइड में लगाने की मामूली सी बात को लेकर मेयर यशपाल राणा के बेटे और पार्षद के भांजे के बीच में कहासुनी हुई जिसमें पार्षद अपने भांजे की तरफ से आगे आये और मामूली कहासुनी से धक्का मुक्की पर बात आ गयी। जिसके बाद मौके पर मेयर यशपाल राणा भी पहोंच गए और प्रत्यक्षदर्शियों के अनुसार मेयर और उनके पुत्र ने पार्षद बाटा के साथ मारपीट शुरू कर दी। पार्षद के भांजे के अनुसार मेयर और उनके बेटे ने बाटा को बुरी तरह पीटा और पुलिस के सामने भी उन्हें पीटते रहे। बमुश्किल पुलिस ने बाटा को उनके चंगुल से बचाया और घायल अवस्था में रूडकी सरकारी अस्पताल में भर्ती कराया जहां उनकी गंभीर हालत को देखते हुए डॉक्टरों ने उन्हें हायर सेंटर के लिए रेफर कर दिया। घटना के बाद पार्षद बाटा के परिजनों ने सिविल अस्पताल में मेयर की मनमानी के खिलाफ जमकर हंगामा किया।